D tuɣalin n yiwet n tseddart deg usefru ugar n yiwet n tikkelt. Uqbel kan ad neg tasleḍt n wallus n tseddart, nebɣa di tazwara ad d-nesmekti d acu i d taseddart? Ad d-nefk kra n tbadutin n kra n yinagmayen.Taseddart, d tagrumma n yifyar i d-yettmeslayen anager ɣef yiwet n tikti, akken i d-yenna M. A. Salhi: «D taggayt n yifyar yedduklen ama s tmeɣrut, ama s tuddsa n wakat, akken diɣen yezmer d asentel ara ten-yesdukklen (asefru ilelli) 61». Ilmend n unagmay G. Dessons i d-bedrent tnelmadin, N. Mouhoub akked B. Boumekouez, yenna-d: «Taseddart d agraw n yifyar yeddukklen ilmend n tmeɣrut62»  Gar tamawt :